30/03/2011 | Administración LocalMunicipal
Noia
Secretaría
Aprobación definitiva da modificación do Regulamento de utilización das instalacións deportivas

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a modificación do Regulamento de utilización das instalacións deportivas, aprobado inicialmente polo Pleno en sesión realizada o 28 de xaneiro de 2011, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro desta modificación do regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. a) É obrigatorio o uso de calzado deportivo adecuado nas áreas de xogo, quedando prohibido acceder ás mesmas co calzado da rúa ou de montaña. Antes de acceder ás instalacións comprobarase que o calzado se atopa limpo, coa fin de non introducir ningún elemento prexudicial para o pavimento. b) Non se pode cuspir, fumar nin consumir bebidas alcohólicas no interior das instalacións. c) Nas áreas de xogo non se pode consumir ningún tipo de alimento. d) Non se poderá acceder ó interior das instalacións con bicicletas, monopatíns ou calquera outro aparello que poida danar o pavimento. e) Ás instalacións non poderán acceder animais de compañía. f) Con carácter xeral, ós vestiarios tan só accederán os xogadores e o persoal técnico dos equipos. g) Os vestiarios deben manterse en correctas condicións hixiénicas e despois do seu uso deberán deixarse recollidos. h) Antes de acceder ás áreas de xogo débese agardar a que os usuarios ou as usuarias precedentes rematen a súa actividade e abandonen aquelas. i) Ós ximnasios non se poderá acceder con calzado ou roupa mollada nin con mochilas. k) Ós ximnasios tan só terán acceso as usuarias ou os usuarios maiores de idade ou os menores acompañados dunha persoa adulta que se faga responsable del ou deles. l) O Concello de Noia non será responsable dos obxectos perdidos, abandonados ou sustraídos ás usuarias ou aos usuarios das instalacións. m) Non está permitido amorear roupa, bolsas, mochilas, etc…, nas gradas, céspede ou pistas. Empregaranse os servizos complementarios destinados a tal fin (vestiarios). n) Por razóns de convivencia, quedan prohibidos os xogos molestos ou perigosos, berrar ou dar voces que puideran molestar aos deportistas. o) Co gallo de manter en correctas condicións a pista de atletismo, establécese a seguinte normativa específica: 1.- Respectaranse as normas de uso de cada calle e espacio atlético específico establecido en función dos adestramentos. Os equipos doutros deportes distintos ao atletismo empregarán unicamente as últimas calles (5 e 6) e sempre co calzado axeitado, que poderá ser zapatillas de atletismo con cravos ou zapatillas deportivas convencionais de sola lisa.2.- Os lanzamentos só se realizarán na zona destinada a elo. Previamente á actividade solicitarase permiso ao Concello coa fin de evitar que coincida con outras actividades que poidan ocasionar algún incidente. Unha vez rematada a actividade procurarase tapar os posibles desperfectos ocasionados polos lanzamentos no céspede.3.- Non está permitido atravesar a zona de lanzamentos durante o desenvolvemento dos mesmos.4.- Os usuarios que realicen salto de lonxitude ou triple salto, evitarán sacar a area do foso. Se isto ocorrese, facilitaráselles o material necesario para deixar a zona en perfecto estado. Noia, 21 de marzo de 2011 O alcalde, Asdo. Rafael García Guerrero